C 125/418
HU
Az Európai Unió Hivatalos Lapja
2023.4.5.
2022. szeptember 14., szerda
47y.
»első az energiahatékonyság«: az (EU) 2018/1999 rendelet 2. cikkének 18. pontjában meghatározott, az energiahatékonyság elsődlegességére vonatkozó elv;
47z.
»megújuló tengeri hibrid eszköz«: olyan átviteli eszköz, amelynek kettős célja a tengeri meg­ újulóenergia-termelés összekapcsolása és két vagy több ajánlattételi övezet összekapcsolása;
47aa. »megújulóenergia-alapú távfűtés és távhűtés«: kizárólag megújuló energiaforrásokkal működő, nagymértékben energiahatékony távfűtési és távhűtési rendszerek; 47ab. »elsődleges fás biomassza«: minden kivágott vagy más módon betakarított és eltávolított hengeres faanyag.
Ez magában foglalja az eltávolításból származó összes faanyagot, azaz az erdőkből eltávolított mennyiségeket, ideértve a természetes pusztulásból visszanyert, valamint a fakivágásból és fakitermelésből származó faanyagot is.
Ide tartozik minden eltávolított faanyag kéreggel vagy anélkül, beleértve a hengeres formában, illetve a hasított, durván négyszögletesre alakított vagy más formában eltávolított faanyagot, pl. ágakat, gyökereket, fatönköket és facsomókat (amennyiben ezeket kitermelik), valamint a durván megmunkált vagy kihegyezett faanyagot.
Ez nem foglalja magában – amennyiben a Bizottság iránymutatásain alapul – a tűzveszélyes területeken az erdőtüzek megelőzésére irányuló fenntartható intézkedésekből származó fás biomasszát, a közúti biztonsági intézkedésekből származó fás biomasszát, valamint a természeti katasztrófák, az aktív kártevők vagy betegségek által érintett erdőkből abból a célból kinyert fás biomasszát, hogy megelőzzék azok terjedését, minimálisra csökkentsék a fakitermelést és védjék a biológiai sokféleséget, változatosabbá és ellenállóbbá téve az erdőket; [Mód.
42] 47ac. »megújuló hidrogén«: víz elektrolízisével (megújuló energiaforrásokból előállított villamos energiával működő elektrolizátorban), biogáz átalakításával vagy megújuló biomassza biokémiai átalakításával az (EU) 2018/2001 európai parlamenti és tanácsi irányelv 29. cikkében meghatározott fenntarthatósági követelményeknek megfelelően előállított hidrogén.
47ad. »ültetvényi erdő«: intenzív gazdálkodás alatt álló olyan telepített erdő, amely telepítéskor és állományérett állapotban megfelel az alábbi kritériumok mindegyikének: egy vagy két faj, megegyező korosztály és szabályos távolság.
Magában foglalja a fa, rost és energia előállítása érdekében telepített rövid vágásfordulójú ültetvényeket, de nem foglalja magában a védelem vagy az ökoszisztéma helyreállítása céljából telepített erdőket, valamint az ültetéssel vagy magvetéssel létrehozott erdőket, amelyek állományérett állapotban természetes módon regenerálódó erdőkre hasonlítanak vagy fognak hasonlítani; 47ae. »telepített erdő«: túlnyomórészt ültetéssel és/vagy szándékos magvetéssel létrehozott fákból álló erdő, feltéve, hogy az ültetett vagy magról nevelt fák az érett faállománynak várhatóan több mint ötven százalékát teszik ki; idetartozik az eredetileg ültetett vagy magvetéssel létrehozott fákból származó sarjerdő; ▌ 47af. »ozmotikus energia«: két folyadék – általában az édesvíz és a sós víz – közötti sókoncentráció különbségéből természetes módon keletkező energia; 47ag. »rendszerhatékonyság«: olyan energiarendszer, amely költséghatékonyan integrálja az ingadozó teljesítményű megújuló energiaforrásokat és maximalizálja a keresletoldali rugalmasság értékét, optimalizálva a rendszer klímasemlegességre való átállását, amely az egyes nemzeti energiamixeken belül a rendszerre fordított beruházási költségek és a működési költségek, az üvegházhatásúgáz-kibo­ csátás és a fosszilis tüzelőanyagok használt mennyiségének csökkenésében mérhető; 47ah. »megújuló hibrid erőmű«: megújuló hibrid erőmű«: két vagy több olyan megújulóenergia-termelő technológia kombinációja, amelyek közös hálózati csatlakozással rendelkeznek, és képesek a tárolókapacitás integrálására is; 47ai. »közös elhelyezésű energiatárolási projekt«: egy energiatároló létesítményt és egy megújulóenergiatermelő létesítményt magában foglaló projekt, amely létesítmények ugyanazon hálózati hozzáférési pont mögött kapcsolódnak össze;